ประกาศกระทรวงเศรษฐการประกาศกระทรวงเศรษฐการเรื่องกำหนดปริมาณสินค้ามาตรฐานบางอย่างที่บุคคลส่งหรือนำออกนอกราชอาณาจักรโดยมิใช่เป็นการค้า[๑] อาศัยอำนาจตามความในมาตรา๑๖ แห่งพระราชบัญญัติมาตรฐานสินค้าขาออก พ.ศ. ๒๕๐๓รัฐมนตรีว่าการกระทรวงเศรษฐการกำหนดปริมาณสินค้ามาตรฐานที่บุคคลส่งหรือนำออกนอกราชอาณาจักรโดยมิใช่เป็นการค้าหรือเพื่อใช้ยานพาหนะที่บรรทุกออกไปหรือเพื่อเป็นตัวอย่างทางด่านศุลกากรที่กำหนดให้ผู้ส่งหรือนำสินค้ามาตรฐานนั้นออกต้องแสดงใบรับรองมาตรฐานสินค้าต่อเจ้าพนักงานศุลกากรโดยผู้ส่งหรือนำออกได้รับการยกเว้นไม่ต้องจดทะเบียนเป็นผู้ทำการค้าขาออกซึ่งสินค้ามาตรฐานและไม่ต้องแสดงใบรับรองมาตรฐานสินค้านั้นต่อเจ้าพนักงานศุลกากรไว้ ดังต่อไปนี้๑.[๒] (ยกเลิก)๒.[๓] (ยกเลิก)ทั้งนี้ตั้งแต่บัดนี้เป็นต้นไปประกาศ ณ วันที่ ๗มีนาคม ๒๕๑๑พจน์ สารสินรัฐมนตรีว่าการกระทรวงเศรษฐการประกาศกระทรวงพาณิชย์เรื่อง กำหนดด่านศุลกากรที่ผู้ส่งหรือนำสินค้ามาตรฐานข้าวโพดออกนอกราชอาณาจักรต้องแสดงใบรับรองมาตรฐานสินค้าและปริมาณสินค้ามาตรฐานข้าวโพดที่ไม่ต้องแสดงใบรับรองมาตรฐานสินค้า[๔]ข้อ๒ กำหนดให้ด่านศุลกากรต่อไปนี้คือท่ากรุงเทพฯ ด่านศุลกากรแหลงฉบัง จังหวัดชลบุรี และด่านศุลกากรมาบตาพุดจังหวัดระยองเป็นด่านศุลกากรที่ผู้ส่งหรือนำสินค้ามาตรฐานข้าวโพดออกนอกราชอาณาจักรต้องแสดงใบรับรองมาตรฐานสินค้าต่อเจ้าพนักงานศุลกากรข้อ๓ให้ข้าวโพดที่ใช้สำหรับเป็นเมล็ดพันธุ์ที่ส่งออกนอกราชอาณาจักรทางด่านศุลกากรตามที่กำหนดไว้ในข้อ๒ ที่มีปริมาณไม่เกินเที่ยวยานพาหนะละ ๕๐ เมตริกตัน ต่อผู้ขายหนึ่งรายและได้รับใบอนุญาตส่งออกซึ่งพันธุ์พืชควบคุมเพื่อการค้า ตามพระราชบัญญัติพันธุ์พืชพ.ศ. ๒๕๑๘ จากกรมวิชาการเกษตร เพื่อแสดงต่อกรมศุลกากรและกรมการค้าต่างประเทศแล้วได้รับยกเว้นไม่ต้องแสดงใบรับรองมาตรฐานสินค้าข้อ๔ให้ข้าวโพดที่มีปริมาณไม่เกินชนิดหรือชั้นละหนึ่งร้อยกิโลกรัมที่บุคคลส่งหรือนำออกนอกราชอาณาจักรโดยมิใช่เป็นการค้า หรือเพื่อใช้ในยานพาหนะที่บรรทุกออกไปเท่าที่จำเป็นหรือเพื่อเป็นตัวอย่างทางด่านศุลกากรตามที่กำหนดไว้ในข้อ ๒ผู้ส่งหรือนำออกได้รับยกเว้นไม่ต้องจดทะเบียนเป็นผู้ทำการค้าขาออกซึ่งสินค้ามาตรฐานและไม่ต้องแสดงใบรับรองมาตรฐานสินค้านั้นต่อเจ้าพนักงานศุลกากรประกาศกระทรวงพาณิชย์เรื่อง กำหนดด่านศุลกากรที่ผู้ส่งหรือนำสินค้ามาตรฐานปอฟอกออกนอกราชอาณาจักรต้องแสดงใบรับรองมาตรฐานสินค้า และปริมาณสินค้ามาตรฐานปอฟอกที่ไม่ต้องแสดงใบรับรองมาตรฐานสินค้า[๕]ข้อ ๒กำหนดให้ด่านศุลกากรต่อไปนี้คือ ท่ากรุงเทพฯ ด่านศุลกากรแหลมฉบังจังหวัดชลบุรี และด่านศุลกากรมาบตาพุด จังหวัดระยองเป็นด่านศุลกากรที่ผู้ส่งหรือนำสินค้ามาตรฐานปอฟอกออกนอกราชอาณาจักรต้องแสดงใบรับรองมาตรฐานสินค้าต่อเจ้าพนักงานศุลกากรข้อ ๓ให้ปอฟอกที่มีปริมาณไม่เกินชนิดหรือชั้นละสองร้อยกิโลกรัมที่บุคคลส่งหรือนำออกนอกราชอาณาจักรโดยมิใช่เป็นการค้า หรือเพื่อใช้ในยานพาหนะที่บรรทุกออกไปเท่าที่จำเป็นหรือเพื่อเป็นตัวอย่างทางด่านศุลกากรตามที่กำหนดไว้ในข้อ ๒ผู้ส่งหรือนำออกได้รับยกเว้นไม่ต้องจดทะเบียนเป็นผู้ทำการค้าขาออกซึ่งสินค้ามาตรฐานและไม่ต้องแสดงใบรับรองมาตรฐานสินค้านั้นต่อเจ้าพนักงานศุลกากรอุษมล/ผู้จัดทำ๒๖ สิงหาคม ๒๕๕๔[๑] ราชกิจจานุเบกษาเล่ม ๘๕/ตอนที่ ๒๕/หน้า ๘๕๖/๑๙ มีนาคม ๒๕๑๑[๒] ๑.ยกเลิกโดยประกาศกระทรวงพาณิชย์ เรื่องกำหนดด่านศุลกากรที่ผู้ส่งหรือนำสินค้ามาตรฐานปอฟอกออกนอกราชอาณาจักรต้องแสดงใบรับรองมาตรฐานสินค้า และปริมาณสินค้ามาตรฐานปอฟอกที่ไม่ต้องแสดงใบรับรองมาตรฐานสินค้า[๓] ๒. ยกเลิกโดยประกาศกระทรวงพาณิชย์เรื่อง กำหนดด่านศุลกากรที่ผู้ส่งหรือนำสินค้ามาตรฐานข้าวโพดออกนอกราชอาณาจักรต้องแสดงใบรับรองมาตรฐานสินค้าและปริมาณสินค้ามาตรฐานข้าวโพดที่ไม่ต้องแสดงใบรับรองมาตรฐานสินค้า[๔] ราชกิจจานุเบกษาเล่ม ๑๑๘/ตอนที่ ๗๘ง/หน้า ๑๔/๒๗ กันยายน ๒๕๔๔[๕]ราชกิจจานุเบกษาเล่ม ๑๑๘/ตอนที่ ๗๘ ง/หน้า ๒๑/๒๗ กันยายน ๒๕๔๔